ਰਾਹੁਲ ਗਾਂਧੀ ਅਮੇਠੀ ਅਤੇ ਵਾਇਨਾਡ ਤੋਂ ਚੋਣਾਂ ਲੜ ਰਹੇ ਹਨ।

ਭਾਜਪਾ ਕਹਿੰਦੀ ਹੈ ਕਿ ਉਹ ਹਿੰਦੂਆਂ ਤੋਂ ਦੂਰ ਜਾ ਰਹੇ ਹਨ, ਹਾਲਾਂਕਿ ਅਮੇਠੀ 'ਚ ਉਨ੍ਹਾਂ ਦੀ ਨਵੀਂ ਸੀਟ ਨਾਲੋਂ ਜ਼ਿਆਦਾ ਮੁਸਲਮਾਨ ਹਨ। 2011 ਦੀ ਜਨਗਣਨਾ ਮੁਤਾਬਕ ਅਮੇਠੀ 'ਚ 33 ਫੀਸਦ ਅਤੇ ਵਾਇਨਾਡ 'ਚ 28.6 ਫੀਸਦ ਮੁਸਲਮਾਨ ਹਨ। 

ਖੱਬੇਪੱਖੀਆਂ ਦਾ ਮੰਨਣਾ ਹੈ ਕਿ ਉਹ ਉਨ੍ਹਾਂ ਦੇ ਨਾਲ ਹਨ। 10 ਸਾਲ ਪਹਿਲਾਂ ਜਦੋਂ ਇਹ ਹਲਕਾ ਹੱਦਬੰਦੀ ਤੋਂ ਬਾਅਦ ਹੋਂਦ 'ਚ ਆਇਆ ਸੀ ਤਾਂ ਕਾਂਗਰਸ ਨੇ ਦੋਵਾਂ ਚੋਣਾਂ ਦੌਰਾਨ ਸੀਪੀਆਈ ਨੂੰ ਹਰਾਇਆ ਸੀ, ਹਾਲਾਂਕਿ 2014 'ਚ ਇਹ ਵੋਟਾਂ ਵਿਚਾਲੇ ਫਰਕ ਕਾਫੀ ਘੱਟ ਰਿਹਾ ਸੀ। 

ਕਾਂਗਰਸ ਨੂੰ ਲਗਦਾ ਹੈ ਕਿ ਕੇਰਲ, ਤਮਿਲਨਾਡੂ ਅਤੇ ਕਰਨਾਟਕਾ ਨਾਲ ਲਗਦੇ ਹਲਕੇ ਤੋਂ ਰਾਹੁਲ ਗਾਂਧੀ ਦੀ ਉਮੀਦਵਾਰੀ ਤਿੰਨ ਸੂਬਿਆਂ ਵਿੱਚ ਸਕਾਰਾਤਮਕ ਪ੍ਰਭਾਵ ਪਾਵੇਗੀ।

ਅਖ਼ੀਰ ਇਹ ਇੰਝ ਲਗਦਾ ਹੈ ਜਿਵੇਂ ਸਵੈ ਵੱਲੋਂ ਕੀਤੀ ਗਈ ਭਵਿੱਖਬਾਣੀ ਹੋਵੇ। 

ਵਾਇਨਾਡ ਵਿੱਚ 7 ਵਿਧਾਨ ਸਭਾ ਸੀਟਾਂ 'ਚੋਂ ਸੀਪੀਆਈ (ਐਮ) ਦੇ ਆਪਣੇ ਅਤੇ 4 ਸੀਟਾਂ 'ਤੇ ਆਜ਼ਾਦ ਐਮਐਲਏ ਹਨ, ਜਿਨ੍ਹਾਂ ਦਾ ਉਸ ਨੂੰ ਸਮਰਥਨ ਹਾਸਿਲ ਹੈ। 

ਥੇਨੀ 'ਚ ਏਆਈਏਡੀਐਮਕੇ ਦੇ ਉੱਪ ਮੁੱਖ ਮੰਤਰੀ ਓ. ਪਨੀਰਸੈਲਵਮ ਦੇ ਪੁੱਤਰ ਦਾ ਮੁਕਾਬਲਾ ਪੈਰੀਆਰ ਦੇ ਪੜਪੋਤੇ ਈਵੀਕੇਐਸ ਐਲਾਨਗੋਵਨ ਦੇ ਨਾਲ ਹੈ, ਜਿਨ੍ਹਾਂ ਨੂੰ ਕਾਂਗਰਸ ਨੇ ਉਮੀਦਵਾਰ ਬਣਾਇਆ ਹੈ। 

ਚਮਾਰਾਜਾਨਗਰ ਵਿੱਚ ਕਾਂਗਰਸ ਦੇ ਧਰੁਵ ਨਰਾਇਣ 16ਵੀਂ ਲੋਕ ਸਭਾ ਦੇ ਐਮਪੀ ਵਜੋਂ ਬਿਹਤਰੀਨ ਪ੍ਰਦਰਸ਼ਨ ਕਰਨ ਵਾਲੇ ਸੰਸਦ ਮੈਂਬਰਾਂ ਵਿਚੋਂ ਇੱਕ ਹਨ ਅਤੇ ਉਹ ਰਾਹੁਲ ਗਾਂਧੀ ਦੇ ਬਿਨਾਂ ਵੀ ਅਗਲੇ ਪੜਾਅ ਦੇ ਨੇੜੇ ਹਨ। 
ਜ਼ਾਹਿਰ ਹੈ ਕਿ ਸੱਚ ਇਨ੍ਹਾਂ ਵਿਚਾਲੇ ਹੀ ਕਿਤੇ ਹੋਵੇਗਾ। 

ਕਾਂਗਰਸੀ ਪਰੰਪਰਾ :

ਇਤਿਹਾਸਕ ਤੌਰ 'ਤੇ ਗਾਂਧੀ ਪਰਿਵਾਰ ਰਾਏਸੀਨਾ ਹਿਲ 'ਤੇ ਚੜ੍ਹਾਈ ਲਈ ਦੱਖਣ ਵੱਲ ਵਧ ਰਿਹਾ ਹੈ। 

ਐਮਰਜੈਂਸੀ ਤੋਂ ਬਾਅਦ ਹਾਰ ਦਾ ਸਾਹਮਣਾ ਕਰਦਿਆਂ ਇੰਦਰਾ ਗਾਂਧੀ ਨੇ 1978 'ਚ ਚਿਕਮੰਗਲੂਰ ਦਾ ਅਤੇ 1980 'ਚ ਮੈਦਾਕ ਤੋਂ ਸੰਸਦ ਵਾਪਸ ਆਉਣ ਦਾ ਰਸਤਾ ਚੁਣਿਆ ਸੀ। 

ਇਸ ਤੋਂ ਸੋਨੀਆ ਗਾਂਧੀ ਨੇ ਬੈਲਰੀ ਤੋਂ ਆਪਣੀ ਸ਼ੁਰੂਆਤ ਕਰਨ ਲਈ ਖੜ੍ਹੀ ਹੋਈ ਸੀ।

ਆਪਣੀ ਦਾਦੀ ਅਤੇ ਮਾਂ ਵਾਂਗ ਰਾਹੁਲ ਗਾਂਧੀ ਨੇ ਦੱਖਣ ਤੋਂ ਚੋਣ ਲੜਨ ਦਾ ਸੁਰੱਖਿਅਤ ਰਸਤਾ ਅਪਣਾਇਆ ਹੈ।

ਆਪਣੀ ਦਾਦੀ ਅਤੇ ਮਾਂ ਵਾਂਗ ਰਾਹੁਲ ਗਾਂਧੀ ਨੂੰ ਦੱਖਣ ਤੋਂ ਚੋਣ ਲੜਨ ਦਾ ਸੁਰੱਖਿਅਤ ਰਸਤਾ ਅਪਣਾਇਆ ਹੈ।

ਪੁਲਵਾਮਾ ਹਮਲੇ ਤੋਂ ਬਾਅਦ 'ਡੇਲੀ ਥਾਂਤੀ' 'ਚ ਇੱਕ ਸਰਵੇ ਛਪਿਆ ਸੀ। ਇਸ ਵਿੱਚ ਇਹ ਲਿਖਿਆ ਸੀ ਕਿ ਰਾਹੁਲ ਗਾਂਧੀ ਦੀ ਪ੍ਰਸਿੱਧੀ ਪਿਛਲੇ ਇੱਕ ਮਹੀਨੇ 'ਚ ਵਧੀ ਸੀ ਜੋ 41 ਫੀਸਦੀ ਸੀ, ਜਦ ਕਿ ਮੋਦੀ ਦੀ ਲੋਕਾਂ 'ਚ ਪ੍ਰਸਿੱਧੀ 26 ਫੀਸਦੀ ਸੀ। 

ਇੱਕ ਹੋਰ ਸਰਵੇ ਇੰਡੀਆ ਟੂਡੇ 'ਚ ਪ੍ਰਕਾਸ਼ਿਤ ਹੋਇਆ ਸੀ, ਜਿਸ ਦੇ ਮੁਤਾਬਕ ਕੇਰਲ ਦੇ 64 ਫੀਸਦ ਲੋਕ ਰਾਹੁਲ ਗਾਂਧੀ ਨੂੰ ਅਗਲੇ ਪ੍ਰਧਾਨ ਮੰਤਰੀ ਵਜੋਂ ਦੇਖਣਾ ਚਾਹੁੰਦੇ ਹਨ ਜਦ ਕਿ ਮੋਦੀ ਨੂੰ ਪ੍ਰਧਾਨ ਮੰਤਰੀ ਵਜੋਂ ਦੇਖਣ ਵਾਲੇ ਲੋਕਾਂ ਦੀ ਆਬਾਦੀ 22 ਫੀਸਦ ਹੈ। 

ਪਰ 2019 'ਚ ਕਾਂਗਰਸ ਦੀ ਕਹਾਣੀ 'ਚ ਕਈ ਹੋਰ ਪੇਚ ਵੀ ਹਨ। ਕਰਨਾਟਕ ਹੁਣ ਓਨਾਂ ਸੁਰੱਖਿਅਤ ਨਹੀਂ ਰਹਿ ਗਿਆ ਹੈ, ਜਦ ਕਿ ਆਂਧਰਾ ਪ੍ਰਦੇਸ਼, ਹੁਣ ਆਂਧਰਾ ਪ੍ਰਦੇਸ਼ ਅਤੇ ਤੇਲੰਗਾਨਾ ਦੋ ਸੂਬਿਆਂ 'ਚ ਵੰਡਿਆ ਗਿਆ ਹੈ ਅਤੇ ਤਮਿਲਨਾਡੂ ਕਿਸੇ ਬਾਹਰੀ ਲਈ ਅਜੇ ਵੀ ਅਨੁਕੂਲ ਨਹੀਂ ਰਿਹਾ। 

ਇਸ ਲਈ ਰਾਹੁਲ ਨੇ ਕੇਰਲ ਨੂੰ ਚੁਣਿਆ ਹੈ, ਸ਼ਾਇਦ। 

ਇਹ ਵੀ ਪੜ੍ਹੋ-

ਪਿਛਲੇ ਹਫ਼ਤੇ ਨਾਮਜ਼ਦਗੀ ਪੱਤਰ ਦਾਖ਼ਲ ਕਰਨ ਤੋਂ ਬਾਅਦ ਰਾਹੁਲ ਗਾਂਧੀ ਨੇ ਕਿਹਾ, "ਦੱਖਣੀ ਭਾਰਤ ਦੇ ਲੋਕਾਂ ਨੂੰ ਆਪਣੀ ਭਾਸ਼ਾ, ਸੰਸਕ੍ਰਿਤੀ ਅਤੇ ਇਤਿਹਾਸ ਨੂੰ ਲੈ ਕੇ ਆਰਐਸਐਸ, ਭਾਜਪਾ ਅਤੇ ਨਰਿੰਦਰ ਮੋਦੀ ਤੋਂ ਖ਼ਤਰਾ ਮਹਿਸੂਸ ਹੋ ਰਿਹਾ ਹੈ।"

"ਮੈਂ ਦੱਖਣੀ ਭਾਰਤ ਦੇ ਲੋਕਾਂ ਨੂੰ ਦੱਸਣਾ ਚਾਹੁੰਦਾ ਹਾਂ ਕਿ ਮੈਂ ਉਨ੍ਹਾਂ ਦੇ ਨਾਲ ਖੜ੍ਹਾ ਹਾਂ। ਕਾਂਗਰਸ ਪਾਰਟੀ ਉਨ੍ਹਾਂ ਦੇ ਨਾਲ ਖੜ੍ਹੀ ਹੈ।"

ਇਸ ਤੋਂ ਬਾਅਦ ਕਈ ਕਾਂਗਰਸੀ ਨੇਤਾਵਾਂ ਨੇ ਦੱਸਿਆ ਕਿ ਰਾਹੁਲ ਗਾਂਧੀ ਦੀ ਵਾਇਨਾਡ ਤੋਂ ਉਮੀਦਵਾਰੀ, ਮੋਦੀ ਸਰਕਾਰ ਦੇ ਦੱਖਣੀ ਭਾਰਤ ਨੂੰ ਅਣਗੌਲਿਆਂ ਕਰਨ ਦਾ ਜਵਾਬ ਹੈ। 

ਕਾਂਗਰਸੀ ਸੰਸਦ ਸ਼ਸ਼ੀ ਥਰੂਰ ਨੇ ਦਿ ਪ੍ਰਿੰਟ 'ਚ ਲਿਖਿਆ ਹੈ, "ਕੇਂਦਰ ਭਾਜਪਾ ਅਗਵਾਈ ਵਾਲੀ ਐਨਡੀਐ ਸਰਕਾਰ ਦੇ ਦੌਰ 'ਚ ਦੱਖਣੀ ਭਾਰਤੀ ਸੂਬਿਆਂ ਅਤੇ ਕੇਂਦਰ ਸਰਕਾਰ ਦੇ ਆਪਸੀ ਸੰਬੰਧ ਖ਼ਰਾਬ ਹੋਏ ਹਨ।"

ਉੱਥੇ ਕਾਂਗਰਸ ਦੇ ਮੁੱਖ ਬੁਲਾਰੇ ਰਣਦੀਪ ਸੁਰਜੇਵਾਲਾ ਨੇ ਕਿਹਾ, "ਰਾਹੁਲ ਗਾਂਧੀ ਉੱਤਰ ਅਤੇ ਦੱਖਣ ਭਾਰਤ ਦੇ ਆਪਸੀ ਰਿਸ਼ਤਿਆਂ ਨੂੰ ਮਜ਼ਬੂਤ ਕਰਨਗੇ।"